NORAKSTS

|  |  |
| --- | --- |
| 28.07.2022. | Nr.10/16 |

###### GROZĪJUMS JELGAVAS PILSĒTAS DOMES 2016. GADA 28. JŪLIJA LĒMUMĀ NR.8/13 “PRIVĀTĀ KAPITĀLA PIESAISTE PAŠVALDĪBAS

###### SIA “JELGAVAS TIRGUS””

(ziņo: I.Āboliņa)

**Atklāti balsojot: PAR – 9** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, U.Dūmiņš, M.Daģis), **PRET – 4** (A.Pagors, G.Kurlovičs, A.Rublis, A.Tomašūns), **ATTURAS – 2** (R.Šlegelmilhs, A.Eihvalds),

Jelgavas valstspilsētas pašvaldības administrācijā saņemts SIA “Jelgavas tirgus” 2022. gada 12. jūlija iesniegums Nr.1-11/28 (turpmāk- Iesniegums) ar lūgumu pagarināt pārtikas un nepārtikas preču tirgus Sporta ielā 2B un Zemgales prospektā 19A, Jelgavā (turpmāk- Objekts) izveides termiņu par 3 (trīs) gadiem.

Saskaņā ar Jelgavas pilsētas domes 2016. gada 28. jūlija lēmumu Nr.8/13 “Privātā kapitāla piesaiste pašvaldības SIA “Jelgavas tirgus”” (turpmāk- Domes lēmums) un 2016. gada 29. jūlija lēmumu Nr.9/1 “Grozījumi Jelgavas pilsētas domes 2016. gada 28. jūlija lēmumā Nr.8/13 “Privātā kapitāla piesaiste pašvaldības SIA “Jelgavas tirgus”” tika nolemts, ka Objekts jāizveido 3 (trīs) gadu laikā.

Ar Jelgavas pilsētas domes 2019. gada 25. jūlija lēmumu Nr.9/10 “Grozījums Jelgavas pilsētas domes 2016. gada 28. jūlija lēmumā Nr.8/13 “Privātā kapitāla piesaiste pašvaldības SIA “Jelgavas tirgus”” Objekta izveides termiņš tika pagarināts, nosakot, ka Objekts jāizveido 6 (sešu) gadu laikā.

Iesniegumā norādīts, ka Objekta būvniecība ir uzsākta, bet noteiktajā termiņā to nevar nodot ekspluatācijā vairāku objektīvu iemeslu dēļ. Sakarā ar Covid-19 pandēmiju un valstī veiktajiem epidemioloģiskās drošības pasākumiem Covid-19 infekcijas izplatības ierobežošanai, tika būtiski ietekmēta dažādu organizatorisko darbu un pasūtīto pakalpojumu izpilde. Tāpat, ņemot vērā, ka SIA “Termināla tirgus” atbilstoši 2016. gada 5. oktobrī ar SIA “Jelgavas tirgus” noslēgtajam zemes nomas apakšnomas līgumam ir Objekta būvniecības realizētājs, Objekta izveidi kavē uzsāktā kriminālprocesa ietvaros SIA “Termināla tirgus” piemērotie piespiedu līdzekļi, kā arī ar tiem saistītie lēmumi būtiski apgrūtina līgumsaistību izpildi attiecībā uz Objekta būvdarbu veikšanu atbilstoši būvprojektam un plānotajiem termiņiem.

Ņemot vērā iepriekš minēto, un to, ka SIA “Jelgavas tirgus” Objekta izveides termiņu kavē no tā neatkarīgu apstākļu dēļ, atzīstams, ka Objekta izveides termiņš ir pagarināms.

Saskaņā ar likuma „Par pašvaldībām” 15.panta pirmās daļas 10.punktu, 21.panta pirmo daļu un pamatojoties uz SIA “Jelgavas tirgus” 2022. gada 12. jūlija iesniegumu Nr.1-11/28,

**JELGAVAS VALSTSPILSĒTAS DOME NOLEMJ:**

Izdarīt grozījumu Jelgavas pilsētas domes 2016. gada 28. jūlija lēmuma Nr.8/13 “Privātā kapitāla piesaiste pašvaldības SIA “Jelgavas tirgus”” 2.punktā un aizstāt vārdu “sešu” ar vārdu “astoņu”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja  B.Jēkabsone

2022. gada 28. jūlijā